Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 48/1997. (VIII. 26.) BM rendelet (a továbbiakban: R.) alapján
Paragraph Index: 537

a) pontja értelmében a Be. 121. §-ának (2) bekezdés szerinti intézkedés keretében — halaszthatatlan nyomozási cselekményként — került sor. A bűnügyek rendőrségi nyomozásáról szóló 40/1987. BM utasítás 410. pontjában foglalt előírás szerint pedig a halaszthatatlan nyomozási cselekményeket és a Be. 121. §-ának (2) bekezdése szerinti intézkedéseket azonnal foganatosítani kell. Ennek a rendelkezésnek az az indoka, hogy a nyomozó hatóságnak a büntetőeljárás megindulásával egyidejűleg meg kell tennie a bűncselekmény elkövetésének vagy folytatásának megakadályozását célzó intézkedéseket. A szóban forgó büntetőeljárást lefolytató nyomozó hatóság a feljelentés adatai, majd a foganatosított tanúkihallgatás alapján kellő alappal feltételezte, hogy a sértett által megjelölt jármű bűncselekményből származik. Ezért azt tárgyi bizonyítási eszköznek kellett tekinteni. Következésképpen annak lefoglalására törvényesen került sor. A lefoglalás módjára vonatkozóan az állampolgári jogok országgyűlési biztosa általános helyettese azt állapította meg, hogy az nem okozott alkotmányos joggal kapcsolatos visszásságot, mert a lefoglalás a műszaki szakértői vizsgálat foganatosítása érdekében indokolt volt, annak megtörténte után pedig a nyomozó hatóság a szóban forgó kényszerintézkedést nyomban megszüntette. Az állampolgári jogok országgyűlési biztosa általános helyettese szerint a panaszost ért sérelem ugyan összefüggésbe hozható a jogbiztonság elvével és a tulajdonhoz való alkotmányos joggal, de nem érinti annak lényeges tartalmát. Ezért a panaszt az állampolgári jogok országgyűlési biztosáról szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes